Marthinus van Schalkwyk - Wikipedia
21 Junie 2002 – 28 April 2004
Nuwe Nasionale Party (1997 - 2005)
Marthinus Christoffel Johannes van Schalkwyk (gebore 10 November 1959 te Pietersburg) is 'n Suid-Afrikaanse prokureur en politikus, voorheen beide die premier van die Wes-Kaapprovinsie en Leier van die Opposisie in die Suid-Afrikaanse Parlement.
Hy het studeer aan die Universiteit van Stellenbosch en die Randse Afrikaanse Universiteit in Johannesburg. Hy was 'n lid van die Nasionale Party (NP) en een van die voorsitters van Die Afrikaanse Studentebond.
Tydens apartheid was hy 'n werknemer van Militêre Intelligensie in Suid-Afrika. In 1990 word hy lid van die Parlement en word gou 'n woordvoerder van die party. Sewe jaar later, in September 1997, is hy verkies tot voorsitter van die NP. Hy was later die leier van die Nuwe Nasionale Party sedert 8 September 1997.
Hy is aangewys as Minister van Omgewingsake en Toerisme in die Suid-Afrikaanse kabinet as beloning vir die feit dat hy die NNP met die regerende ANC versmee het, ten spyte van die NNP se powere resultate tydens die algemene verkiesing van 2004.
Hy word skertsend Kortbroek genoem deur sy opponente, 'n naam wat hy gekry het weens sy aanvanklike seunsagtige voorkoms en gebrek aan politieke ervaring, veral vergeleke met sy voorganger, FW de Klerk.
In Augustus 2004 is aangekondig dat Van Schalkwyk 'n lid van die ANC sou word, en dat die NNP teen 2005 ontbind word.
Vanweë sy onteenseglike bekwaamhede het hy as minister van toerisme wel 'n belangrike rol gespeel om Suid-Afrika se beeld as toeristebestemming blink te poets. In Mei 2014, ná die algemene verkiesing, is hy egter uit die nuwe kabinet van pres. Jacob Zuma gelaat.
↑ (en) South Africa: The party of apartheid is dead
↑ (en) Jacob Zuma announces new Cabinet, besoek op 25 Mei 2014
Ontsluit van "https://af.wikipedia.org/w/index.php?title=Marthinus_van_Schalkwyk&oldid=1426242"
Die bladsy is laas op 27 Februarie 2016 om 15:14 bygewerk.